ຜົນກະທົບ ຂອງ ໄວຣັສໂຄໂຣນາ ເປັນຈຸດເພັ່ງເລັງ ໃນວັນໂຣກເອດສ໌ໂລກ
ມັນອາດມີການຕິດເຊື້ອ HIV ໃໝ່ຕື່ມ 123,000 ຫາ 293,000 ກໍລະນີ ແລະ ການເສຍຊີວິດທີ່ເຊື່ອມໂຍງກັບໂຣກ  ເອດສ໌ ລະຫວ່າງ 69,000 ແລະ 148,000 ຄົນພາຍໃນປີ 2022.
ວັນອັງຄານມື້ນີ້ແມ່ນວັນໂຣກເອດສ໌ໂລກ, ດ້ວຍອົງການຈັດຕັ້ງຕ່າງໆໃນທົ່ວໂລກ ຈະເນັ້ນເຖິງຄວາມຈຳເປັນ ທີ່ຈະສະໜັບສະໜູນຜູ້ທີ່ອາໄສຢູ່ກັບຄົນທີ່ໄດ້ຮັບຜົນກະທົບໂດຍ HIV, ເຊິ່ງແມ່ນໄວຣັສທີ່ກໍ່ໃຫ້ເກີດໂຣກດັ່ງກ່າວ, ໃນຂະນະດຽວກັນກໍລະນຶກເຖິງຜູ້ທີ່ໄດ້ເສຍຊີວິດໄປ ງານຂອງປີນີ້ຖືກຈັດຂຶ້ນທ່າມກາງໂຣກລະບາດໄວຣັສໂຄໂຣນາໃນທົ່ວໂລກ, ເຊິ່ງອົງການ UNAIDS ເວົ້າວ່າໄດ້ເຮັດໃຫ້ມັນຫຍຸ້ງຍາກສຳລັບຄົນທີ່ມີເຊື້ອ HIV ທີ່ຈະເຂົ້າຫາການປິ່ນປົວສຸຂະ ພາບ ແລະ ການບໍລິການອື່ນໆ, ໃນເວລາດຽວກໍໄດ້ເນັ້ນເຖິງບັນຫາຕ່າງໆ ເຊັ່ນຄວາມບໍ່ເທົ່າທຽມ ແລະ ການຖືກລະບຸຊື່ໃນທາງທີ່ບໍ່ດີ ອົງການດັ່ງກ່າວໄດ້ຮຽກຮ້ອງລັດຖະບານທັງຫຼາຍໃຫ້ຂະຫຍາຍການລົງທຶນ ແລະ ການດຳເນີນການ ກ່ຽວກັບ HIV ແລະ ໂຣກລະບາດອື່ນໆ ເຂົາເຈົ້າເວົ້າວ່າ ຖ້າມັນມີເງິນທຶນທີ່ດີກວ່າເກົ່າສຳລັບສາທາລະນະສຸກ ແລະ ຄວາມປອດໄພໃນສັງຄົມ, ໂລກຄົງຈະເຮັດໄດ້ດີກວ່ານີ້ ໃນການຫຼຸດຜ່ອນການແຜ່ລາມຂອງໄວຣັສໂຄໂຣນາ ອົງການສະຫະປະຊາຊາດໄດ້ກ່າວວ່າ ແບບຢ່າງດັ່ງກ່າວ ສະແດງໃຫ້ເຫັນວ່າມັນອາດມີການຕິດເຊື້ອ HIV ໃໝ່ຕື່ມ 123,000 ຫາ 293,000 ກໍລະນີ ແລະ ການເສຍຊີວິດທີ່ເຊື່ອມໂຍງກັບໂຣກ ເອດສ໌ ລະຫວ່າງ 69,000 ແລະ 148,000 ຄົນພາຍໃນປີ 2022 ຍ້ອນຜົນກະທົບຂອງໂຣກລະບາດໄວຣັສ ໂຄໂຣນາຕໍ່ການຮັບມືກັບເຊື້ອ HIV ຜູ້ອຳນວຍການໃຫຍ່ຂອງອົງການ UNAIDS ທ່ານນາງ ວິນນີ ບຽນຢີມາ ໄດ້ກ່າວໃນຖະແຫຼງການສະບັບນຶ່ງວ່າ “ຄວາມລົ້ມແຫຼວໂດຍລວມເພື່ອລົງທຶນຢ່າງ ພຽງພໍໃນການຮັບມືກັບເຊື້ອ HIV ທີ່ເພັ່ງເລັງໃສ່ຄົນ ແລະ ອີງໃສ່ສິດທິຕ່າງໆຢ່າງຮອບດ້ານແມ່ນມີຜົນຕາມມາທີ່ບໍ່ດີຫຼາຍ ການປະຕິບັດການໃນພຽງໂຄງການທີ່ເປັນທີ່ພໍໃຈທາງການເມືອງສ່ວນຫຼາຍຈະບໍ່ຕ່າວປີ້ນສະຖານະການຂອງ COVID-19 ແລະ AIDS ເພື່ອນຳເອົາການຕອບສະໜອງຈາກທົ່ວໂລກກັບຄືນມາຢູ່ເສັ້ນທາງທີ່ຖືກຕ້ອງຄືເກົ່າ, ພວກເຮົາຕ້ອງເພັ່ງເລັງໃສ່ປະຊາຊົນກ່ອນໝູ່ ແລະ ປາບປາມຄວາມບໍ່ເທົ່າທຽມ ທີ່ເຮັດໃຫ້ໂຣກລະບາດເຕີບໂຕ ” ຄວາມທ້າທາຍຮ່ວມກັນຂອງ HIV/AIDS ກັບໄວຣັສໂຄຣນາຍັງໄດ້ເປັນຈຸດ ສົນໃຈຂອງງານທີ່ຖືກຈັດຂຶ້ນສົດທາງອອນໄລນ໌ ໃນວັນອັງຄານມື້ນີ້ ໂດຍອົງ ການລະນຶກເຖິງໂຣກເອດສ໌ແຫ່ງຊາດໃນ ສະຫະລັດ ເຊິ່ງມັນລວມມີການສົນ ທະນາ ກັບ ດຣ ແອນໂທນີ ຟາວຈີ ແລະ ດຣ ເດວິດ ໂຮ, ແຕ່ລະທ່ານໄດ້ ມີປະສົບການໃນການເຮັດວຽກກັບໂຣກລະບາດສອງຊະນິດນັ້ນ ພ້ອມກັບບັນດາ ນັກເຄື່ອນໄຫວ ແລະ ເຈົ້າຄອງນະຄອນ ແອັດແລນຕ້າ, ຊິຄາໂກ ແລະ ນິວຢອກ ມັນມີປະຊາຊົນທີ່ດຳລົງຊີວິດກັບເຊື້ອ HIV ປະມານ 38 ລ້ານຄົນ, ດ້ວຍ 26 ລ້ານສາມາດເຂົ້າຫາຢາປິ່ນປົວຕ້ານໄວຣັສ ໃນປີ 2019, ປະຊາຊົນ 690,000 ຄົນໄດ້ເສຍຊີວິດ ຍ້ອນຄວາມເຈັບປ່ວຍທີ່ກ່ຽວຂ້ອງກັບໂຣກເອດສ໌